# data[].attributes.body
V piatok 28.6.2024 sme začali svoju cestu na školenie Erasmus+, do mesta Trutnov v Českej republike. Cesta trvala viac, ako uvádzal Google Maps, nakoľko sme sa zastavili v Hradci Králové, na ☕ a krátku prechádzku po meste.

Ubytovanie sme si vybavili v penzióne K Pěti bukům 678, 541 02 Trutnov 1, U Pěti Buků - U Pěti buků (penzionupetibuku.cz).

# data[].attributes.body
Druhý deň 29.6.2024 - (prvý deň školenia) sme naše školenie začali spoločným zoznamovacím obedom. Na školení je nás spolu 14, 13 učiteliek a 1 učiteľ, z celého Slovenska. Následne sme sa presunuli do ZŠ Mládežnícka v Trutnove, kde bude prebiehať naše vzdelávanie. Naši lektori, Zdeněk Heteš a Václav Fišer (https://www.edutime.cz/) nás na úvod privítali, predstavili obsah programu. Nasledovalo krátke predstavenie nás, účastníkov školenia, z akej sme školy, čo učíme, prečo sme prišli na toto školenie.

A ZAČÍNAME 😊.

# data[].attributes.body
I keď bola nedeľa, v Trutnove sa makalo o rána. Na začiatku si nás lektori rozdelili do troch skupín. Ja som sa rozhodla pozrieť, ako funguje 3D tlač a pokúsiť sa niečo vytvoriť a vytlačiť. Vytvorila som návrh pre kľúčenku, ktorá sa mi podarila na prvý krát vytlačiť na 3D tlačiarni značky Prusa. Pod vedením Václava to bola brnkačka.

Po obede sme išli si išli pozrieť okolie Trutnova - vyhliadku a potom TOP školu - ZŠ Komenského v Trutnove, kde učí Václav Fišer. Škola je prerobená, veľká, moderne vybavená...no paráda.

# data[].attributes.body
Od včera sa počasie zhoršilo, ochladilo sa a začalo pršať. Na dnes sa malo troška vyčasiť a preto sme nesedeli za PC, ale vybrali sme sa na celodenný výlet na Snežku. Výhľad zo Snežky sme si neužili, lanovka premávala len do zastávky Ružová hora. Na Snežke bol silný vietor. Prešli sme sa, dole v Peci pod Snežkou sme si dali ☕.

Po obede sme predsa len sadli za PC, aby sme popracovali na záverečnom projekte.